
לכבוד










 שלום רב, 
הנדון: בקשה לפי חוק חופש המידע, התשנ"ח-1998
(פנייתך מיום 23/9/2017)
במכתבך שבסימוכין ביקשת לקבל פירוט אודות הראיונות שניתנו לתקשורת על ידי בעלי תפקידים ברשות החל מיום 1.1.2015 ועד היום. 
לאחר בדיקת בקשתך, הרינו להשיבך כי אין בידנו את המידע כפי שהתבקש על ידך. על מנת לאתר את המידע המבוקש, יש לערוך בדיקה בכל המידע המצוי ביחידת הדוברות של המשרד, במשך 3 השנים האחרונות, לבדוק פנייה אחר פנייה שהועברה לדוברות ולבחון בכל אחת מן הפניות האם התשובה נמסרה בכתב או בצורת ראיון, על ידי מי מבעלי התפקידים ברשות, לאיזה כלי התקשורת ובאיזה נושא, אם במסגרת היערכותנו לאירוע תקשורתי גדול נשלחו דוברים מטעם המשרד או בעלי התפקידים התראיינו בעצמם וכיוצא בזה. מדובר במידע שאינו מרוכז באגף הדוברות באופן בו התבקש ויצירתו תאלץ את יחידת הדוברות להשקיע משאבים כבירים באיתורו. לאור האמור, הריני לדחות בקשתך בשל הקצאת משאבים בלתי סבירה בהתאם לסעיף 8(1) לחוק חופש המידע, התשנ"ח-1998. 
אשר לבקשתך לדעת אם הותנו תנאים לראיון, אם היה זה ראיון בלעדי או שהיה סיכום כלשהו לגביו - המדובר במידע שיחידת הדוברות אינה נוהגת לתעד במסגרת עבודתה השוטפת ולכן בקשתך לעניין זה נדחית בהתאם לסעיף 8(3) לחוק חופש המידע. 
הנני להודיעך כי לפי סעיף 17 לחוק יש בידך לעתור לבית המשפט לעניינים מנהליים כנגד החלטה
זו. 

